EPCO เศร้า กำไรปี 59 เหลือ 118.74 ลบ. ยังแจกปันผลเป็นหุ้น-เงินสด
EPCO เศร้า กำไรปี 59 เหลือ 118.74 ลบ. ลดลง 52% จากปีก่อนกำไร 247.18 ลบ. หลังค่าใช้จ่าย-ต้นทุนทางการเงินพุ่ง เตรียมแจกปันผลเป็นเงินสด 0.04 บ./หุ้น จ่ายเป็นหุ้นปันผล 25:1 ขึ้น XD 4 พ.ค.60 กำหนดจ่าย 24 พ.ค.นี้
1 มี.ค. 2560

บริษัท โรงพิมพ์ตะวันออก จำกัด (มหาชน) หรือ EPCO รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวลดลงเนื่องจาก บริษัทมีค่าใช้จ่ายในการขายและบริหารจำนวน 147.60 ล้านบาท เพิ่มขึ้น 44.74% ขณะที่มีต้นทุนทางการเงินเพิ่มขึ้น 59.85 ล้านบาท จากการออกตั๋วแลกเงินจำนวน 490 ล้านบาท และหุ้นกู้จำนวน 2.42 พันล้านบาท
นอกจากนี้ ได้ประกาศจ่ายปันผลงวดดำเนินงานวันที่ 1 ก.ค. 2559 ถึงวันที่ 31 ธ.ค. 2559 เป็นเงินสดจำนวน 0.04 บาทต่อหุ้น และจ่ายปันผลเป็นหุ้นสามัญเพิ่มทุนให้แก่ผู้ถือหุ้นเดิมของบริษัท ในอัตรา 25 หุ้นเดิมต่อ 1 หุ้นปันผลใหม่ วันที่ขึ้นเครื่องหมาย XD 4 พ.ค. 2560 กำหนดจ่ายเงินปันผลในวันที่ 24 พ.ค. 2560